অ্যাঞ্জেলিনা জোলির চলচ্চিত্র তালিকা
অ্যাঞ্জেলিনা জোলি হলেন একজন মার্কিন অভিনেত্রী ও চলচ্চিত্র নির্মাতা। ১৯৮২ সালে "লুকিন’ টু গেট আউট" চলচ্চিত্রে শিশু অভিনেত্রী হিসেবে তার অভিষেক হয়। এতে তিনি তার পিতা জন ভইটের সাথে অভিনয় করেন। ১১ বছর পর স্বল্প বাজেটের "সাইবর্গ ২" চলচ্চিত্রে অভিনয় করেন, ছবিটি বাণিজ্যিকভাবে ব্যর্থ হয়। তার পরবর্তী চলচ্চিত্র "হ্যাকারস" বক্স অফিসে সফল না হলেও সমালোচকদের দ্বারা প্রশংসিত হয়। "জর্জ ওয়ালেস" (১৯৯৭) টিভি চলচ্চিত্রে পার্শ্ব ভূমিকায় অভিনয় করে তিনি সফল হন এবং সেরা টিভি পার্শ্ব অভিনেত্রী বিভাগে গোল্ডেন গ্লোব পুরস্কার লাভ করেন এবং মিনি ধারাবাহিক বা টিভি চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্কারে মনোনীত হন। ১৯৯৮ সালে এইচবিও টেলিভিশনের "জিয়া" টিভি চলচ্চিত্রে অভিনয় করে সেরা টিভি অভিনেত্রী বিভাগে গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কার লাভ করেন।
অঞ্জলী
অঞ্জলী (ইংরেজি: Anjali) (জন্ম: ১৬ জুন ১৯৮৭) একজন পুরস্কারজয়ী ভারতীয় অভিনেত্রী যিনি বহু তামিল এবং তেলুগু ছবিতে অভিনয় করেছেন। ২০০৬ সালে তিনি তেলুগু ছবি "ফটো" এর মাধ্যমে অভিনয় শুরু করেন। এরপর তিনি "কাত্রাধু থামিঝ" ছবিতে অভিনয় করেন এবং আএ ছবির জন্য ফিল্মফেয়ার পুরস্কার লাভ করেন। ২০১০ এবং ২০১১ সালে তিনি "আঙ্গাদা থেরু" এবং "এঙ্গায়াম ইপোথাম" ছবিতে অভিনয়ের জন্য ফিল্মফেয়ার অ্যাওয়ার্ডে সেরা চলচ্চিত্র তারকা নির্বাচিত হন। এভাবে ধীরে ধীরে তিনি তামিল এবং তেলুগু ভাষার অন্যতম জনপ্রিয় তারকায় পরিণত হোন।